XS Bedieningspaneel Maro kunststof matchroom Urinoir - Maro - Bedieningspanelen - Producten
(Grootte: 1.79 MB)
8050418131 dimensional drawing Meat Wrapper Job Openings at BJ's Wholesale Club in Waterbury, CT
Meat Clerk Jobs at BJs in Waterbury, CT W-Kaapse damvlakke daal ál verder, maar beter as 2018 | Netwerk24
Deur Malherbe Nienaber 03 Desember 2019 06:17
Die damvlakke oor die meeste van die Wes-Kaap het die afgelope week verder gedaal, maar bly grootliks hoër as oor dieselfde tydperk verlede jaar.
Die Voëlvleidam in die Wes-Kaap se vlak het die afgelope week van 88,2% tot 86,7% gedaal. Dié foto van die dam, tussen Gouda en Wellington, is verlede Donderdag geneem. Foto: Samuel Walters
Die gemiddelde damvlak van die provinsie het teen Maandag van 65% tot 63,4% afgeneem, teenoor 59,6% dié tyd in 2018.
Verder het die gemiddelde vlak van Kaapstad se damstelsel van 82,6% tot 81,1% gedaal en verlede jaar op 69,6% gestaan.
Anton Bredell, LUR vir plaaslike regering, omgewingsake en ontwikkelingsbeplanning, het in ’n verklaring gesê die vooruitsig vir die provinsie is hoofsaaklik positief wat watersekerheid betref, maar daar is uitdagings in sekere streke wat steeds onder die droogte ly.
Bredell het ook die nasionale departement van water en sanitasie se nuwe meesterplan vir water “in beginsel” verwelkom, maar benadruk dat die befondsing en inwerkingstelling daarvan noodsaaklik gaan wees.
Die Kaapstadse metroraad het ook bevestig dat die metro se gesamentlike waterverbruik die voorafgaande week weer van 689 miljoen liter (megaliter) per dag tot 704 megaliter per dag gestyg het.
Onder vlak-een-waterbeperkings is die mikpunt vir gebruik egter onder 650 megaliter per dag.
Die vlak van die Theewaterskloofdam, die grootste opgaardam in die provinsie, het die afgelope week van 74% tot 72,5% gedaal, teenoor 54,4% dié tyd verlede jaar.
Die vlak van die Benede-Steenbrasdam het van 94,1% tot 91,4% afgeneem en die vlak van die Voëlvleidam van 88,2% tot 86,7%.
Daarby het die vlak van die Bergrivierdam van 98,6% tot 97,3% gedaal en die vlak van die Wemmershoekdam van 90,8% tot 88,8%.
In die noordweste van die provinsie het die Clanwilliamdam se vlak ook van 84,7% tot 80,8% afgeneem, terwyl dit verlede jaar dié tyd op 84,5% gestaan het.
Damvlakke in 3 provinsies daal tot onder 50%